钦定古今图书集成/理学汇编/学行典/第251卷 > 刘梦鹤
## 钦定古今图书集成/理学汇编/学行典/第251卷 > 刘梦鹤

按《无为州志》：刘梦鹤敦礼乐施，事嫡母王氏以孝闻。
由郡庠补太学生。父文恭，尝捐金改造寺楼，梦鹤曰：
“不如明有所济也。”遂焚券以安贫者。及父卒，自焚券
千馀金，平生不言人过，人以产售者，具直外仍益以
什二三，曰毋令有后言。居丧哀毁中节，郡守数旌之，
有一乡善士之额。累举宾饮不就。